CELEX: 62018CA0715
Language: sl
Date: 2019-12-19 00:00:00
Title: Zadeva C-715/18: Sodba Sodišča (osmi senat) z dne 19. decembra 2019 (predlog za sprejetje predhodne odločbe Bundesfinanzhof – Nemčija) – Segler-Vereinigung Cuxhaven e.V./Finanzamt Cuxhaven (Predhodno odločanje – Obdavčenje – Davek na dodano vrednost (DDV) – Direktiva 2006/112/ES – Člen 98 – Možnost držav članic, da za nekatere dobave blaga in opravljanje storitev uporabijo nižjo stopnjo DDV – Priloga III, točka 12 – Nižja stopnja DDV za dajanje v najem zemljišč za kampiranje in prostorov za počitniške prikolice – Vprašanje glede uporabe te nižje stopnje za dajanje v najem privezov za plovila v turističnih pristaniščih – Primerjava z dajanjem v najem parkirnih površin za prevozna sredstva – Enako obravnavanje – Načelo davčne nevtralnosti)

24.2.2020   
            
            
               SL
            
            
               Uradni list Evropske unije
            
            
               C 61/16
            
         
      Sodba Sodišča (osmi senat) z dne 19. decembra 2019 (predlog za sprejetje predhodne odločbe Bundesfinanzhof – Nemčija) – Segler-Vereinigung Cuxhaven e.V./Finanzamt Cuxhaven
      (Zadeva C-715/18) (1)
      
      (Predhodno odločanje - Obdavčenje - Davek na dodano vrednost (DDV) - Direktiva 2006/112/ES - Člen 98 - Možnost držav članic, da za nekatere dobave blaga in opravljanje storitev uporabijo nižjo stopnjo DDV - Priloga III, točka 12 - Nižja stopnja DDV za dajanje v najem zemljišč za kampiranje in prostorov za počitniške prikolice - Vprašanje glede uporabe te nižje stopnje za dajanje v najem privezov za plovila v turističnih pristaniščih - Primerjava z dajanjem v najem parkirnih površin za prevozna sredstva - Enako obravnavanje - Načelo davčne nevtralnosti)
      (2020/C 61/19)
      Jezik postopka: nemščina
      
         Predložitveno sodišče
      
      Bundesfinanzhof
      
         Stranki v postopku v glavni stvari
      
      
         Tožeča stranka in vlagatelj revizije: Segler-Vereinigung Cuxhaven e.V.
      
         Tožena stranka in nasprotna stranka v postopku revizije: Finanzamt Cuxhaven
      
         Izrek
      
      Člen 98(2) Direktive Sveta 2006/112/ES z dne 28. novembra 2006 o skupnem sistemu davka na dodano vrednost v povezavi s Prilogo III, točka 12, k tej direktivi je treba razlagati tako, da se nižja stopnja davka na dodano vrednost, določena v tej določbi za dajanje v najem zemljišč za kampiranje in prostorov za počitniške prikolice, ne uporablja za dajanje v najem privezov za plovila.
      
         (1)  UL C 82, 4.3.2019.